Държавен вестник, бр. 27, 2026 г., стр. 21

БРОЙ  27	
Д Ъ Р Ж А В Е Н  В Е С Т Н И К 	
СТР.  21   
искането и последиците от упражняване на 
съответното право.
(2) Дружеството поставя входящ номер 
и дата на искането на хартиен носител при 
подаването му и предоставя данни за тях 
на лицето. Когато искането е подадено като 
електронен документ, дружеството изпраща 
данните за входящия номер и датата на ли­
цето в деня на получаването му, съответно 
на първия работен ден след това при подава­
не на искането в извънработно време или в 
неработен ден.
(3) Дружеството се произнася по искането 
в едномесечен срок от подаването му, освен 
ако в правилника на фонда за допълнително 
задължително пенсионно осигуряване или в 
правилата на фонда за извършване на пла­
щания е предвиден по-кратък срок.
(4) Дружеството може да изисква от ли­
цата по ал. 1 само веднъж отстраняване на 
нередовности в подадените документи и/или 
допълнителни документи и информация в 
срок, не по-кратък от един месец.
(5) В случаите по ал. 4 и по чл. 168, ал. 4 
дружеството се произнася по искането в ед­
номесечен срок от получаване на съответните 
документи, съответно от изтичане на срока 
за представянето им.
(6) Документите, представени от един от 
наследниците на осигурено лице или пенси­
онер, се вземат предвид и при разглеждане 
на исканията на останалите му наследници. 
При постъпили искания от повече от един 
наследник дружеството може да се произнесе 
по всички от тях в последния срок по ал. 3 
или 5.
(7) Не се изисква отделно произнасяне на 
дружеството, ако в съответния срок по ал. 3, 5 
или 6 бъде извършено еднократно изплащане 
на дължимата сума на лицето, подало искане­
то, или му бъде предложено сключването на 
пенсионен договор или договор за разсрочено 
изплащане.
(8) При отказ дружеството се произнася с 
писмен акт, в който посочва:
1. конкретните обстоятелства и правното 
основание за отказа;
2. органа на дружеството, пред който актът 
може да бъде оспорен, и срока за това;
3. възможностите за подаване на жалба и 
предявяване на правото по съдебен ред.
(9) Редът по ал. 1 – 8 не се прилага при 
промяна на участие по чл. 171.
Отстраняване на грешки при определяне 
на дължимите средства
Чл. 174б. (1) Когато пенсионноосигури­
телното дружество е определило неправилно 
размера на плащане, дължимо на осигуре­
но лице, пенсионер или техен наследник, в 
едномесечен срок от узнаване на грешката 
дружеството е длъжно:
1. да се произнесе с писмен акт, с който:
а) установява разликата между дължимите 
и изплатените средства;
б) определя занапред правилния размер 
на плащането;
2. да изпрати на лицето по ал. 1 акта по т. 1;
3. да изплати разликата по т. 1, буква „а“ 
на съответното лице заедно със законната 
лихва, когато плащането е било определено 
в размер, по-нисък от дължимия.
(2) Осигурените лица, пенсионерите и тех­
ните наследници не дължат възстановяване 
на добросъвестно получени средства, които 
са били изплатени в размер, по-висок от дъл­
жимия. Добросъвестността се предполага до 
установяване на противното.
(3) Осигурените лица, пенсионерите и 
техните наследници са длъжни да възстано­
вят недобросъвестно получените средства по 
ал. 1, т. 1, буква „а“ в едномесечен срок от 
получаване на акта по ал. 1, т. 1, а при липса 
на доброволно изпълнение – от съобщаване 
на влязлото в сила съдебно решение, с кое­
то съответното лице е осъдено да заплати 
недължимо получените средства. Възстано­
вяването на недължимите средства заедно 
със законната лихва от получаването им се 
извършва по платежна сметка на съответния 
фонд, посочена от пенсионноосигурителното 
дружество.
(4) Когато при прехвърляне на средства по 
чл. 171, ал. 1 – 4 или чл. 172 пенсионнооси­
гурителното дружество е превело по-малко 
средства от дължимите, в 7-дневен срок от 
узнаване на грешката дружеството:
1. превежда на съответния фонд дължи­
мите средства заедно с обезщетение за своя 
сметка, определено въз основа на увеличе­
нието в стойността на един дял за периода 
до отстраняване на грешката;
2. уведомява дружеството, управляващо 
фонда, в който се прехвърлят средствата, и 
осигурените лица за установената грешка и 
размера на преведените средства и обезще­
тението по т. 1.
(5) Когато при прехвърляне на средства по 
чл. 171, ал. 1 – 4 или чл. 172 пенсионноосигу­
рителното дружество е превело повече средства 
от дължимите, в 7-дневен срок от узнаване на 
грешката дружеството възстановява за своя 
сметка разликата на управлявания от него 
фонд заедно с обезщетение, определено въз 
основа на увеличението в стойността на един 
дял за периода до отстраняване на грешката.“
§ 73. В чл. 175 се правят следните измене­
ния и допълнения:
1. В ал. 1 думите „и фондовете за извърш­
ване на плащания“ се заличават.